UB40

UB40 je  britská dub/reggae, popová skupina založená v decembri 1978 v Birminghame. 

História
Skupina bola pomenovaná podľa tlačiva vydaného britským vládnym oddelením zamestnanosti v čase formovania skupiny pre získanie podpory v nezamestnanosti (UB40 = Unemployment Benefit, Form 40).

Pôvodní členovia skupiny sa poznali ako kamaráti z rôznych škôl v Birminghame. Pred tým, než každý z nich vedel hrať na hudobné inštrumenty (okrem Robina Campbella), Ali (Alastair Ian) Campbell a Brian Travers cestovali po Birminghame a propagovali skupinu, vylepovali plagáty skupiny. Ich prvé vystúpenie sa konalo 9. februára 1979 v The Hare & Hounds Pub v Kings Heath v Birminghame pre oslavu narodenín priateľa.

Prvá vážnejšia príležitosť sa vyskytla, keď si skupinu všimla speváčka Chrissie Hynde (neskôr spoločne s UB40 nahrala dva hity "I Got You Babe" a "Breakfast in Bed") a dala im príležitosť podporiť jej skupinu The Pretenders na koncertoch.

Prvý singel UB40 sa volal King/Food For Thought bol vydaný prostredníctvom vydavateľstva Graduate Records, miestnou nezávislou značkou, ktorú vlastnil David Virr. Singel dosiahol štvrté miesto v britskej hitparáde a bol prvou piesňou, ktorej sa to podarilo v Spojenom Kráľovstve bez podpory veľkého nahrávacieho štúdia. 

Ich prvý album sa volal "Signing Off", producentom bol Bob Lamb. Norman Hassan povedal k albumu: "keď sme po nahratí rozoberali pesničky, počuli sme spievať vtákov v pozadí". To preto, lebo skupina nahrala tento album priamo v dome producenta Boba Lamba pri otvorených oknách. Signing Off bol vydaný 6. septembra 1980, a vstúpil do britskej hitparády 2.októbra 1980. Dosiahol najvyššie druhé miesto v UK a 72 týždňov sa držal v hitparáde. Signing Off je v súčasnosti Platinový album.

Aj napriek veľkému úspechu v Anglicku, si UB40 získali popularitu v USA až po vydaní albumu Labour of Love, ktorý obsahoval cover-verzie pesničiek v roku 1983. Album dosiahol prvé miesto v britskej hitparáde a v USA získal najvyššie ôsme miesto. Na albume sa nachádza pieseň "Red Red Wine", cover verzia piesne Neila Diamonda.

Najúspešnejšia pieseň je "(I Can't Help) Falling In Love With You", cover verzia balady od Elvisa Presleyho. Pieseň bola na hudbe k filmu Sliver a dosiahla prvé miesto v celej Európe aj USA.

UB40 koncertovala v Južnej Afrike a tiež sa 7. júla 2007 zúčastnila na Live Earth v Johannesburgu. V roku 2008 ohlásil odchod na sólovú kariéru Ali Campbell a krátko na to ohlásil odchod zo skupiny Mickey Virtue.

Vplyv
UB40 boli ovplyvnení jamajskou hudbou reggae a hudobným žánrom ska. Je to počuť hlavne v piesniach ako  "King", "Madam Medusa", "Food for Thought", "Signing Off" a "One in Ten". Ich začiatočný hudobný štýl bol jedinečný, s veľkým vplyvom psychedelickej hudby, rock and rollu, gitary, saxofónov a dubu.

Ali, Robin a Duncan Campellovci majú hudobných predkov, sú synovia Iana Campbella, úspešného folkového hudobníka.

Viacero nahrávok UB40 bolo ovyplyvnených ska, reggae a rockom 60. rokov, ktoré by boli inač zabudnuté verejnosťou.

Úspechy
UB40 sú najväčšiou reggae skupinou všetkých čias čo sa týka počtu predaných nahrávok. Celkovo predali okolo 55 miliónov nahrávok. Počas troch dekád ich kariéry vystupovali na viacero vypredaných koncertoch po celom svete. Viacero z ich komerčného úspechu pochádza z vydania cover verzií piesní.

V začiatkoch sa hudba UB40 zaoberala aj viacerými sociálnymi problémami ako rasizmus a nezamestnanosť.

Iný hudobníci a skupiny, ktoré spolupracovali s UB40 sú:  Pato Banton, Madness, Bitty McLean, Chrissie Hynde, Robert Palmer, Hunterz, Mikidozan, Nuttea, Lady Saw, Afrika Bambaataa a 808 State.

Členovia skupiny
Skupina je jednou z kultúrne najrozmanitejších skupín na svete. Pôsobili tu anglickí, škótski, írski,  nigérijskí a jamajskí hudobníci. Zostava skupiny (okrem štyroch zmien) zostáva rovnaká  počas takmer 30 rokov.

James (Jimmy) Brown - narodený 20. novembra 1957, v Birminghame – bicie
 Ali (Alistair Ian) Campbell - narodený 19. februára 1959, v  Birminghame – spev, gitara (1977 - 2008)
 Robin Campbell - narodený 25. decembra 1954, v Birminghame – spev, gitara
 Earl Falconer - narodený 23. januára 1957, v Birminghame – basgitara, spev
 Norman Hassan - narodený 26. januára 1958, v Birminghame – perkusie, trombón, spev
 Brian Travers - narodený 7. februára 1959, v Birminghame - saxofón, dychový syntetizátor
 Michael (Mickey) Virtue - narodený 19. januára 1957, v Birminghame - klávesy (1977 - 2008)
 Astro (Terence Wilson) - narodený 24. júna 1957, v Birminghame - toastingový spev, perkusie, trúbka
 Yomi Babayemi – perkusie (1977-1978)
 Jimmy Lynn - klávesy (1977 - 1978)

Noví členovia:
 Duncan Campbell - spev
 Tony Mullings - klávesy

Hosťujúci členovia:

 Patrick Tenyue - trúbka (1983-1994)
 Henry Tenyue - trombón (1983-1994)
 Martin Meredith - saxofón (1997- )
 Laurence Parry - trúbka, krídlovka, trombón (1995- )
 Connor Power - gitara, klávesy (1990-1992)
 Maxi Priest - spev (2008 - )

 Diskografia 
 Albumy 
RokAlbumUKUSA1980Signing Off2-1981Present Arms2-1981Present Arms In Dub38-1982UB444-1982The Singles Album17-1983UB40 Live44-1983Labour of Love 11141984Geffery Morgan3601985Baggariddim14-1985Little Baggariddim-401985The UB40 File--1986Rat in the Kitchen4531987UB40 CCCP: Live in Moscow-1211987The Best of UB40 - Volume One3-1988UB4012441989Labour of Love II3301993Promises and Lies161994Labour Of Love, Volumes I and II (re-issue)5-1995The Best of UB40 - Volume Two12-1997Guns in the Ghetto71761998UB40 Present the Dancehall Album--1998Labour of Love III8-2000The Very Best of UB407-2001Cover Up29-2002UB40 Present The Fathers Of Reggae--2003Homegrown49-2003Labour Of Love, Volumes I, II and III (re-issue)7-2005Who You Fighting For?20-2005WThe Best Of UB40, Volumes 1 & 247-2007Twenty Four Seven 81-2009Love Songs3-2009Best Of Labour Of Love IV.--

1 Labour Of Love bol 15. v USA v roku 1988 s spopularizovaním "Red Red Wine".

Single
RokPieseň<small>UK single<small><small>USA single<small>1980"King"/"Food for Thought"4-1980"My Way Of Thinking"/"I Think It's Going To Rain Today"6-1980"The Earth Dies Screaming"/"Dream A Lie"10-1981"Don't Let It Pass You By"/"Don't Slow Down"16-1981"One In Ten"7-1982"I Won't Close My Eyes"32-1982"Love Is All Is All Right"29-1982"So Here I Am"25-1983"I've Got Mine"45-1983"Red Red Wine"1341983"Please Don't Make Me Cry"10-1983"Many Rivers To Cross"16-1984"Cherry Oh Baby"12-1984"If It Happens Again"9-1984"Riddle Me"59-1985"I'm Not Fooled"/"The Pillow"59-1985"I Got You Babe" (s Chrissie Hynde)1151985"Don't Break My Heart"3-1986"Sing Our Own Song"5101986"All I Want to Do"42-1987"Rat In Mi Kitchen"12-1987"Watchdogs"39-1987"Maybe Tomorrow"14-1988"Reckless" (s Afrika Bambaataa)17-1988"Where Did I Go Wrong"26-1988"Red Red Wine" (U.S. re-issue)-11988"Breakfast in Bed" (s Chrissie Hynde)6-1988"Come Out To Play"77-1989"I Would Do For You"45-1989"Homely Girl"6-1990"Kingston Town"4-1990"Wear You To The Ball"35-1990"I'll Be Your Baby Tonight" (s Robertom Palmerom)6-1990"Impossible Love"47-1991"The Way You Do the Things You Do"4961991"Here I Am (Come and Take Me)"4671991"Groovin'"-901992"One In Ten" (remix od 808 State)17-1993"(I Can't Help) Falling In Love With You"111993"Higher Ground"8451993"Bring Me Your Cup"24-1994"C'est La Vie"37-1994"Reggae Music"28-1995"Until My Dying Day"15-1997"Tell Me Is It True"14-1997"Always There"53-1998"Come Back Darling"10-1998"Holly Holy"31-1999"The Train Is Coming"30-2000"Light My Fire"63-2001"Since I Met You Lady" (s Lady Saw) / "Sparkle Of My Eyes" 40-2002"Cover Up"54-2003"Swing Low"15-2005"Kiss And Say Goodbye"19-2005"Reasons" (s Hunterz a The Dhol Blasters)75-2006"Who You Fighting For (Download Only)"--

 Iné projekty 

 Referencie 

Externé odkazy
UB40 Oficiálna webstránka 
UB40 na Live 8 
UB40 Tribute 
UBJams

 Kategória:Britské hudobné skupiny